കൊവിഡ് കാരണം രക്ഷപ്പെട്ടത് റബര്, ലാറ്റക്സിന് 188 രൂപ ഷീറ്റിന് 178 രൂപയും, ഓണക്കാലത്ത് കോളടിച്ച കര്ഷകര് റബര് ഷീറ്റാക്കുന്നത് നിര്ത്തി കോട്ടയം: കൊവിഡ് വ്യാപനത്തോടെ കൈയുറകളുടെയും മെഡിക്കല് ഉപകരണങ്ങളുടെയും ഡിമാന്ഡ് കൂടിയപ്പോള് ലാറ്റക്സ് വില കുതിച്ചുയര്ന്നു. ഇതോടെ കര്ഷകര്ക്ക് റബര് ഷീറ്റാക്കുന്നതിനോടുള്ള താത്പര്യം ഇല്ലാതായി . ഈ വര്ഷത്തെ ഏറ്റവും ഉയര്ന്ന വിലയായി ലാറ്റക്സിന് കിലോയ്ക്ക് 188 രൂപയും ഷീറ്റിന് 178 രൂപയും രേഖപ്പെടുത്തി. രണ്ടു മാസമായി മഴയില് ഉത്പാദനം കുറഞ്ഞതും വില കൂട്ടി. വിദേശത്തെ കൊവിഡ് വ്യാപനവും കണ്ടെയ്നര് ക്ഷാമവും ഇറക്കുമതി കുറച്ചതും വില ഉയരാന് കാരണമായി . ഒരാഴ്ചക്കുള്ളില് കിലോയ്ക്ക് നാല് രൂപയാണ് കൂടിയത് . ആഗസ്റ്റില് 179 രൂപയായാണ് അവധി കച്ചവടക്കാര് വില ഉയര്ത്തിയത്. ടയര് കമ്ബനികള് ഷീറ്റിനോട് താത്പര്യം കാണിച്ചെങ്കിലും ഉത്പാദനം കുറഞ്ഞതോടെ കിട്ടുന്നില്ല. മഴ തുടര്ന്നാല് വില കൂടുമെന്ന പ്രതീക്ഷയില് ഇടനിലക്കാരും വന്കിട കര്ഷകരും സ്റ്റോക്ക് ചെയ്യുന്നുണ്ട്. രാജ്യാന്തര വില ഇടിയുകയും ആഭ്യന്തര വില ഉയരുകയും ചെയ്തതോടെ റബറിന് നല്ല കാലമായെങ്കിലും കാലാവസ്ഥയാണ് ദോഷമായത്. സബ്സിഡി പഴങ്കഥ വിപണി വിലയും കിലോയ്ക്ക് 150 രൂപയും തമ്മില് വ്യത്യാസം വരുന്ന തുക കര്ഷകര്ക്ക് സബ്സിഡിയായി നല്കുന്ന ഉത്തേജന പാക്കേജ് റബര് വില ഉയര്ന്നതോടെ പഴംകഥയായി. ഇടതു മുന്നണി വീണ്ടും അധികാരത്തില് വന്നാല് റബര് വില 250 രൂപയായി കണക്കാക്കി സബ്സിഡി തുക ഉയര്ത്തുമെന്ന് പ്രകടന പത്രികയില് ഉറപ്പ് പറഞ്ഞിരുന്നെങ്കിലും ഇതുവരെ നടപ്പാക്കിയില്ല. കോടികള് സബ്സിഡി കുടിശികയായും നല്കാനുണ്ട്. സംസ്ഥാന സര്ക്കാര് സാമ്ബത്തിക പ്രതിസന്ധിയിലായതിനാല് സ്വാഭാവിക റബറിന് കിലോഗ്രാമിന് 250 രൂപ മാര്ക്കറ്റ് വില ഉറപ്പു വരുത്തുന്നതിനായി 2000 കോടി രൂപയുടെ വില സ്ഥിരത ഫണ്ട് അനുവദിക്കണം. തോമസ് ചാഴികാടന് എം.പി റബര് ഉത് പാദനം 2021 മേയ് 37000 മെട്രിക് ടണ് ജൂണ് 50000 മെട്രിക് ടണ് ജൂലായ് 35000ടണ്